turjo4nis/wikipedia-bn-dump-20250701 huggingface dataset:
২০২২ শ্রীলঙ্কা ক্রিকেট দলের বাংলাদেশ সফর

শ্রীলঙ্কা পুরুষ ক্রিকেট দল ২০২২ সালের মে মাসে দুটি টেস্ট ম্যাচ খেলার জন্য বাংলাদেশ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের মার্চ মাসে সফরের সূচি নিশ্চিত করা হয়। ২০২০ সালের জুন মাসে আন্তর্জাতিক ক্রিকেট কাউন্সিল (আইসিসি) কোভিড-১৯ মহামারির কারণে আন্তর্জাতিক ম্যাচে নিরপেক্ষ ম্যাচ পরিচালনাকারী কর্মকর্তা রাখার নিয়মটি শিথিল করেছিল। ২০২২ সালের এপ্রিল মাসে আইসিসি টেস্ট ক্রিকেটে নিরপেক্ষ আম্পায়ার ফিরিয়ে আনার কথা নিশ্চিত করে। সে ঘোষণার সূত্র ধরে এ সিরিজের প্রথম ও দ্বিতীয় টেস্টে যথাক্রমে ইংল্যান্ডের রিচার্ড কেটলবরা ও ওয়েস্ট ইন্ডিজের জোয়েল উইলসন আম্পায়ার হিসেবে দায়িত্ব পালন করেন।

সিরিজে শ্রীলঙ্কা ১–০ ব্যবধানে জয়ী হয়।

সিরিজ শেষ হওয়ার পর মমিনুল হক বাংলাদেশের টেস্ট দলের অধিনায়কত্ব থেকে সরে দাঁড়ান।

দলীয় সদস্য

সিরিজ শুরুর পূর্বে আঙুলে চোট পাওয়ায় মেহেদী হাসান মিরাজ বাংলাদেশের প্রথম টেস্টের দল থেকে ছিটকে যান। তাঁর পরিবর্তে নাঈম হাসানকে দলে নেয়া হয়। ২০২২ সালের ২৯ এপ্রিল মোসাদ্দেক হোসেন সৈকতকে বাংলাদেশের প্রথম টেস্টের দলে যোগ করা হয়। সাকিব আল হাসানের দেহে কোভিড-১৯ শনাক্ত হওয়ায় তাঁকে বাংলাদেশের প্রথম টেস্টের দল থেকে বাদ দেয়া হয়েছিল। কিন্তু পরবর্তীতে কোভিড-১৯ পরীক্ষায় নেগেটিভ ফলাফল আসায় তিনি পুনরায় ম্যাচটি খেলতে সমর্থ বলে গণ্য হন। চোটের কারণে শরিফুল ইসলাম ও নাঈম হাসান দ্বিতীয় টেস্টের বাংলাদেশ দল থেকে ছিটকে যান।

প্রস্তুতিমূলক ম্যাচ

টেস্ট সিরিজ

১ম টেস্ট

২য় টেস্ট

টীকা

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ বাংলাদেশী ক্রিকেট
২০২২-এ শ্রীলঙ্কান ক্রিকেট
২০২২-এ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের বাংলাদেশ সফর
২০২১–২২ বাংলাদেশ ক্রিকেট দলের দক্ষিণ আফ্রিকা সফর

বাংলাদেশ পুরুষ ক্রিকেট দল ২০২২ সালের মার্চ ও এপ্রিল মাসে দুটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়, এবং ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ২০২২ সালের ৯ ফেব্রুয়ারি ক্রিকেট দক্ষিণ আফ্রিকা সিরিজের সূচি ও ভেন্যু নিশ্চিত করে।

ওডিআই সিরিজে বাংলাদেশ ২–১ ব্যবধানে জয়লাভ করে। টেস্ট সিরিজে দক্ষিণ আফ্রিকা ২–০ ব্যবধানে জয়ী হয়।

দলীয় সদস্য

সফরের পূর্বে সাকিব আল হাসান আন্তর্জাতিক ক্রিকেট থেকে বিরতি নেয়ার ইচ্ছা পোষণ করেন। বাংলাদেশ ক্রিকেট বোর্ড (বিসিবি) প্রাথমিকভাবে তাঁর অনুরোধে সম্মতি জ্ঞাপন করে। কিন্তু পরবর্তীতে বিসিবির সভাপতি নাজমুল হাসান পাপনের সাথে আলোচনার পর  সফরে যেতে রাজি হন। সাকিব আল হাসানের পরিবারের কিছু সদস্য কোভিড-১৯ দ্বারা আক্রান্ত হলে তিনি টেস্ট সিরিজের পূর্বেই দেশে ফিরে যান। প্রথম টেস্ট চলার সময়ে বিসিবি ম্যাচটি শেষ হওয়ার পর তাসকিন আহমেদ ও শরিফুল ইসলামের দেশে ফিরে আসার খবর নিশ্চিত করে। ২০২২ সালের মার্চ মাসে দক্ষিণ আফ্রিকার টেস্ট খেলোয়াড়রা বাংলাদেশের বিরুদ্ধে খেলার পরিবর্তে ২০২২ ইন্ডিয়ান প্রিমিয়ার লিগে খেলার সিদ্ধান্ত নেন।

ওডিআই সিরিজ

১ম ওডিআই

২য় ওডিআই

৩য় ওডিআই

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ দক্ষিণ আফ্রিকান ক্রিকেট
২০২২-এ বাংলাদেশী ক্রিকেট
২০২১–২২-এ আন্তর্জাতিক ক্রিকেট প্রতিযোগিতা
বাংলাদেশ ক্রিকেট দলের দক্ষিণ আফ্রিকা সফর
২০২২ বাংলাদেশ ক্রিকেট দলের ওয়েস্ট ইন্ডিজ সফর

বাংলাদেশ পুরুষ ক্রিকেট দল ২০২২ সালের জুন ও জুলাই মাসে দুটি টেস্ট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। ২০২২ সালের মে মাসে সফরের একটি খসড়া সূচি ঘোষিত হয়। ২০২২ সালের ১ জুন সফরের পূর্ণাঙ্গ সূচি নিশ্চিত করা হয়।

২০২২ সালের ২২ মে মমিনুল হককে টেস্ট দলের অধিনায়ক হিসেবে রেখে বাংলাদেশ ক্রিকেট বোর্ড (বিসিবি) সফরের জন্য দল ঘোষণা করে। কিন্তু শ্রীলঙ্কার বিপক্ষে টেস্ট সিরিজে বাংলাদেশ পরাজিত হওয়ার পর মমিনুল হক বাংলাদেশের টেস্ট অধিনায়কত্ব ছেড়ে দেন। সাকিব আল হাসানকে বাংলাদেশের টেস্ট দলের নতুন অধিনায়কের দায়িত্ব দেয়া হয়।

টেস্ট সিরিজে ওয়েস্ট ইন্ডিজ ২–০ ব্যবধানে জয়ী হয়। টি২০আই সিরিজে ওয়েস্ট ইন্ডিজ ২–০ ব্যবধানে জয়লাভ করে। ওডিআই সিরিজে বাংলাদেশ ৩–০ ব্যবধানে জয়ী হয়।

দলীয় সদস্য

চোটের কারণে শহিদুল ইসলাম সিরিজে বাংলাদেশের হয়ে খেলতে অসমর্থ বলে গণ্য হন। ওয়েস্ট ইন্ডিজের টেস্ট দলে তেজনারায়ণ চন্দরপল ও শারমন লুইসকে রিজার্ভ খেলোয়াড় হিসেবে রাখা হয়। প্রস্তুতিমূলক ম্যাচ খেলার সময় পিঠে চোট পাওয়ায় ইয়াসির আলী বাংলাদেশের টেস্ট দল থেকে ছিটকে যান। তাঁর পরিবর্তে এনামুল হক বিজয়কে বাংলাদেশের টেস্ট দলে যোগ করা হয়। প্রথম টেস্ট শুরুর আগের দিন কেমার রোচকে ওয়েস্ট ইন্ডিজের টেস্ট দলে যোগ করা হয়। চোটের কারণে মোহাম্মদ সাইফুদ্দিন বাংলাদেশের ওডিআই ও টি২০আই দল থেকে ছিটকে যান, এবং পূর্বের চোট থেকে সেরে না ওঠায় ইয়াসির আলী পুরো সফরেই খেলতে অসমর্থ বলে গণ্য হন। রোমারিও শেফার্ড ও ডমিনিক ড্রেকসকে যথাক্রমে ওয়েস্ট ইন্ডিজের ওডিআই ও টি২০আই দলে রিজার্ভ খেলোয়াড় হিসেবে রাখা হয়। তৃতীয় টি২০আই ম্যাচের আগে বাংলাদেশ ক্রিকেট বোর্ড (বিসিবি) নিশ্চিত করে যে ওডিআই সিরিজের দলে সাকিব আল হাসান থাকবেন না। ওডিআই সিরিজ শুরুর আগের দিন ওয়েস্ট ইন্ডিজের ওডিআই দলে কিমো পলের পরিবর্তে রোমারিও শেফার্ডকে নেয়া হয়।

টেস্ট সিরিজ

১ম টেস্ট

২য় টেস্ট

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ বাংলাদেশী ক্রিকেট
২০২২-এ ওয়েস্ট ইন্ডিয়ান ক্রিকেট
২০২২-এ আন্তর্জাতিক ক্রিকেট প্রতিযোগিতা
বাংলাদেশ ক্রিকেট দলের ওয়েস্ট ইন্ডিজ সফর
শাবানা রেহমান গার্ডার

শাবানা রেহমান গার্ডার (জন্ম ১৪ জুলাই ১৯৭৬) একজন পাকিস্তানি-নরওয়েজীয় স্ট্যান্ড-আপ কৌতুক অভিনেত্রী, লেখিকা এবং কলামিস্ট। মঞ্চে এবং সংবাদপত্রের কলামে তার মর্মান্তিক রসিকতার অনুভূতি ব্যবহারর মাধ্যমে তিনি নরওয়েতে মুসলিম অভিবাসন এবং একীকরণ  সংক্রান্ত আলোচনায় একটি বিতর্কিত কণ্ঠস্বর, যার ফলে তার ব্যক্তিত্ব নিজেই একটি আলোচনার বিষয় হয়ে দাঁড়িয়েছে, যাকে "শাবানা বিতর্ক" হিসাবে উল্লেখ করা হয়।

ব্যক্তিগত ইতিহাস 
শাবানা রেহমান তার পরিবারের সাত সন্তানের মধ্যে একজন এবং  ১৯৭৭ সালে পরিবারের সাথে নরওয়েতে চলে যান। একজন মুসলিম হিসেবে বড় হলেও তিনি বর্তমানে একজন মুক্তচিন্তাবিদ হিসাবে পরিচয় দেন।

বিবাহ 
তিনি ২০০৩ সালে লেখক ডাগফিন নার্ডোকে বিয়ে করেন, ১৯৯৯ সালে স্ট্যান্ড-আপ সার্কিটে দুজনের প্রথম দেখা হয়েছিল। ট্যাবলয়েড সংবাদপত্র ড্যাগব্লেডেট এই দম্পতিকে দেশের সবচেয়ে প্রভাবশালী মতামতের সংগঠকদের মধ্যে তালিকাভুক্ত করেছে। বিয়ের দুই বছর পর রেহমান পড়াশোনার জন্য যুক্তরাষ্ট্রে চলে যাওয়ার সাথে সাথে এই দম্পতি আলাদা হয়ে যান। তারপরে আগস্ট ২০০৭ সালে দম্পতি ঘোষণা করেছিলেন যে তারা এখনও বন্ধু থাকা সত্ত্বেও বিবাহবিচ্ছেদ করছেন।

২০০৮ সালে তিনি নরওয়েজিয়ান ব্রডকাস্টিং কর্পোরেশনের সাংবাদিক মার্টিন গার্ডারকে বিয়ে করেন।

পেশাদারিত্ব 
তিনি বেশ কয়েকটি ক্ষেত্রে সক্রিয় এবং ট্যাবু ভাঙতে ও আরও উন্মুক্ততা তৈরি করতে নিবেদিত। মূলত ২০-এর দশকের শুরু থেকে তিনি মুসলিম অভিবাসীদের মানবাধিকার এবং ব্যক্তি স্বাধীনতার মতো পশ্চিমা প্রগতিশীল মূল্যবোধকে গ্রহণ করার আহ্বান জানিয়েছেন, এবং বিশেষ করে নারীদেরকে নিজস্ব পছন্দের প্রতি যত্নশীল হতে আহ্বান জানিয়েছেন। উদারপন্থীরা মাঝে মাঝে অভিবাসীদের প্রতি তার আপাত অসংবেদনশীলতা, মুসলিম মনোভাব সম্পর্কে অভিযোগ করে, অন্যদিকে রক্ষণশীল মুসলমানরা দাবি করে যে শাবানা 'তাদের ধর্মকে অবমাননা করে'। শাবানা অভিযোগ করেছেন যে তরুণ অভিবাসীদের কাছ থেকে তিনি প্রাণনাশের হুমকি পেয়েছেন।

রেহমান ১৯৯৬ সালে ভিজি-তে কলামিস্ট হিসেবে তার কর্মজীবন শুরু করেন, ১৯৯৯ সালে স্ট্যান্ড-আপ কৌতুক অভিনেত্রী হিসেবে তার আত্মপ্রকাশ ঘটে। পরে তিনি ২০ সালে ড্যাগব্লেডেটের কলামিস্ট হিসেবে কাজ শুরু করেন এবং এখন নিয়মিত সংবাদপত্র এবং ম্যাগাজিনের জন্য লেখেন।

রেহমান আন্তর্জাতিক প্রচার পেয়েছেন এবং টাইম ম্যাগাজিন এবং নিউ ইয়র্ক টাইমস তার সাক্ষাৎকার নিয়েছে। তার অনুষ্ঠান নরওয়ে, ডেনমার্ক, আইসল্যান্ড এবং ফ্যারো দ্বীপপুঞ্জে প্রচারিত হয়েছে। তিনি নরওয়েজীয়, উর্দু এবং ইংরেজিতে সাবলীল এবং জার্মান ভাষায় অভিনয় করেছেন।

২০০৬ সালে শাবানা নিউ ইয়র্ক সিটির আমেরিকান কমেডি ইনস্টিটিউটে যোগ দেন।

তথ্যসূত্র

বহিঃসংযোগ 

 শাবানার ব্যক্তিগত ওয়েবসাইট 
 এনআরকে-তে জীবনী (নরওয়েজীয়)

ইসলামের প্রাক্তন সমালোচক
১৯৭৬-এ জন্ম
২০২২-এ মৃত্যু
অজ্ঞেয়বাদী বা নাস্তিক্যবাদী প্রাক্তন মুসলিম
অগ্ন্যাশয়ের ক্যান্সারে মৃত্যু
মোহাম্মদ আলী (অধ্যাপক)

মোহাম্মদ আলী (১৯৩৪ - ২০২১) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ইংরেজি বিভাগের সাবেক অধ্যাপক এবং বিশ্ববিদ্যালয়টির সাবেক উপাচার্য। এছাড়াও তিনি তিনটি বেসরকারি বিশ্ববিদ্যালয়, আন্তর্জাতিক ইসলামী বিশ্ববিদ্যালয় চট্টগ্রাম, নর্দান ইউনিভার্সিটি বাংলাদেশ এবং সাউদার্ন ইউনিভার্সিটি বাংলাদেশ এর উপাচার্য ছিলেন।

জন্ম
তিনি ১৯৩৪ সালে চট্টগ্রামের ফটিকছড়ি উপজেলার পাইন্দং এ জন্মগ্রহণ করেন।

শিক্ষা
আলী অক্সফোর্ড বিশ্ববিদ্যালয় থেকে উচ্চশিক্ষা লাভ করেন।

কর্মজীবন
মোহাম্মদ আলী চট্টগ্রাম বিশ্ববিদ্যালয়ের (চবি) ইংরেজি বিভাগে দীর্ঘদিন অধ্যাপনা করেন। তিনি বিভাগটির প্রতিষ্ঠাকালীন সভাপতি ছিলেন।

দীর্ঘ কর্মজীবনে অধ্যাপনার পাশাপাশি তিনি চবির সিনেট ও সিন্ডিকেট সদস্য, কলা ও মানববিদ্যা অনুষদের ডিন, বাংলাদেশ বিশ্ববিদ্যালয় মঞ্জুরী কমিশনের সদস্যসহ বিভিন্ন গুরুত্বপূর্ণ দায়িত্ব পালন করেন।

মোহাম্মদ আলী ১৯৮৫ সালের ১৯ এপ্রিল থেকে ১৯৮৮ সালের ২২ মে পর্যন্ত চট্টগ্রাম বিশ্ববিদ্যালয়ের উপাচার্য হিসেবে দায়িত্ব পালন করেন। এছাড়াও তিনি তিনটি বেসরকারি বিশ্ববিদ্যালয়, আন্তর্জাতিক ইসলামী বিশ্ববিদ্যালয় চট্টগ্রাম, নর্দান ইউনিভার্সিটি বাংলাদেশ এবং সাউদার্ন ইউনিভার্সিটি বাংলাদেশ এর উপাচার্য ছিলেন।

প্রকাশনা
তিনি ইংরেজি সাহিত্য ও সমসাময়িক রাজনীতি নিয়ে একাধিক বই রচনা করেছেন। এছাড়া তিনি বাংলা একাডেমি প্রবর্তিত অভিধানের অন্যতম সম্পাদক ছিলেন।

মৃত্যু
মোহাম্মদ আলী ২০২১ সালের ২৪ জুন চট্টগ্রামে মৃত্যুবরণ করেন।

তথ্যসূত্র

১৯৩৪-এ জন্ম
২০২১-এ মৃত্যু
চট্টগ্রাম জেলার শিক্ষাবিদ
চট্টগ্রাম বিশ্ববিদ্যালয়ের উপাচার্য
চট্টগ্রাম বিশ্ববিদ্যালয়ের শিক্ষক
কেমব্রিজ বিশ্ববিদ্যালয়ের প্রাক্তন শিক্ষার্থী
নর্দান ইউনিভার্সিটি বাংলাদেশের উপাচার্য
সাউদার্ন ইউনিভার্সিটি বাংলাদেশের উপাচার্য
আন্তর্জাতিক ইসলামী বিশ্ববিদ্যালয় চট্টগ্রামের উপাচার্য
কন্নড় জাতি

কন্নড় জাতি বা কন্নড়িগ (বহুবচনে কন্নড়িগারু), হল একটি দ্রাবিড় ভাষাগত জাতিগোষ্ঠী। এই জাতি দক্ষিণ ভারতের কর্ণাটক রাজ্য ও তৎসংলগ্ন এলাকার অধিবাসী। কন্নড় ভাষাও একটি দ্রাবিড় ভাষা। ২০০১ সালের হিসেব অনুযায়ী, আধুনিক কন্নড় ভাষা বিশ্বের ৩০টি সর্বাধিক কথিত ভাষার অন্যতম।

পাদটীকা

তথ্যসূত্র

আরও পড়ুন 

 John Keay, History of India, 2000, Grove publications, New York, 
 Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
 Dr. Romila Thapar, The Penguin History of Early India, From Origin to 1300 AD., 2003, Penguin, New Delhi, 
 Altekar, Anant Sadashiv (1934), The Rashtrakutas And Their Times; being a political, administrative, religious, social, economic and literary history of the Deccan during c. 750 AD to c. 1000 AD, Oriental Book Agency, Poona, OCLC 3793499
 K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002), 
 R. Narasimhacharya, History of Kannada Literature, 1988, Asian Educational Services, New Delhi, Madras, 1988 .
 Malini Adiga (2006), The Making of Southern Karnataka: Society, Polity and Culture in the early medieval period, AD 400–1030, Orient Longman, Chennai, 
 George M. Moraes (1931), The Kadamba Kula, A History of Ancient and Medieval Karnataka, Asian Educational Services, New Delhi, Madras, 1990 
 Rice, B.L. [1897] (2001). Mysore Gazetteer Compiled for Government-vol 1. New Delhi, Madras: Asian Educational Services. .
 Chopra P.N., Ravindran T.K., Subrahmanian N. (2003), History of South India (Ancient, Medieval and Modern), Chand publications, New Delhi 
 Cousens, Henry, (1926), The Chalukyan Architecture of Kanarese Districts, Archaeological Survey of India, New Delhi, OCLC 37526233

বহিঃসংযোগ 
 

 
ভারতের জাতিগোষ্ঠী
কর্ণাটক সমাজ
ম্যাঙ্গালোরীয় সমাজ
দ্রাবিড় জাতি
কেরলের জাতিগোষ্ঠী
অন্ধ্রপ্রদেশের জাতিগোষ্ঠী
কন্নড় ব্যক্তি
আলবেনি হল পাবলিক স্কুল

আলবেনি হল পাবলিক স্কুল হল একটি ইংরেজি মাধ্যম সহ-শিক্ষা বিদ্যালয়, যা কলকাতার গোরাচাঁদ রোডে অবস্থিত। বিদ্যালয়টি ১৯৭৩ সালে প্রতিষ্ঠিত হয়েছিল এবং এটি আইসিএসই এবং ইন্ডিয়ান স্কুল সার্টিফিকেট [আইএসসি] -র অধিভুক্ত।

তথ্যসূত্র 

১৯৭৩-এ পশ্চিমবঙ্গে প্রতিষ্ঠিত
১৯৭৩-এ প্রতিষ্ঠিত শিক্ষাপ্রতিষ্ঠান
কলকাতার বিদ্যালয়
অধ্যাপক জ্যোতিষ চন্দ্র ঘোষ বালিকা বিদ্যালয়

অধ্যাপক জ্যোতিষ চন্দ্র ঘোষ বালিকা বিদ্যালয় ভারতের পশ্চিমবঙ্গের হুগলি জেলার চিনসুরার একটি বালিকা বিদ্যালয়। এটি পশ্চিমবঙ্গ মাধ্যমিক শিক্ষা বোর্ডের অধিভু্কত  এবং দশম শ্রেণী পর্যন্ত শিক্ষা প্রদান করে। এটি ১৯৮৭ সালে প্রতিষ্ঠিত হয়েছিল।

তথ্যসূত্র 

১৯৮৭-এ পশ্চিমবঙ্গে প্রতিষ্ঠিত
১৯৮৭-এ প্রতিষ্ঠিত শিক্ষাপ্রতিষ্ঠান
হুগলি জেলার বিদ্যালয়
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
পশ্চিমবঙ্গের বালিকা বিদ্যালয়
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
আর্মি পাবলিক স্কুল, বেঙ্গদুবি

আর্মি পাবলিক স্কুল, বেঙ্গদুবি ভারতের সেনা কল্যাণ শিক্ষা সমিতি পরিচালিত ১৩০টি আর্মি স্কুলের মধ্যে একটি।  এটি সিবিএসই -র অধিভুক্ত। এতে প্রথম থেকে দ্বাদশ শ্রেণী পর্যন্ত পড়ানো হয় এবং প্রায় ২০০০ শিক্ষার্থী রয়েছে।

তথ্যসূত্র

বহিঃসংযোগ 

 আর্মি পাবলিক স্কুল, বেঙ্গদুবি

পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
পশ্চিমবঙ্গের প্রাথমিক বিদ্যালয়
ইন্ডিয়ান আর্মি পাবলিক স্কুল
দার্জিলিং জেলার বিদ্যালয়
বাহাদুরপুর উচ্চ বিদ্যালয়

বাহাদুরপুর উচ্চ বিদ্যালয় ভারতের পশ্চিমবঙ্গের মুর্শিদাবাদ জেলার ফারাক্কা ব্লকের একটি উচ্চ বিদ্যালয়।

তথ্যসূত্র

বহিঃসংযোগ 
 

পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
মুর্শিদাবাদ জেলার বিদ্যালয়
বড়মারীচা দেলোয়ার হোসেন উচ্চ বিদ্যালয়

বড়মারীচা দেলোয়ার হোসেন উচ্চ বিদ্যালয় ভারতের পশ্চিমবঙ্গের কুচবিহার জেলার একটি উচ্চ বিদ্যালয়।  এটি মাথাভাঙ্গা মহকুমার শীতলকুচি ব্লকে অবস্থিত। দেলোয়ার হোসেনের স্মরণে বিদ্যালয়ের নামকরণ করা হয়েছে, যিনি এই বিদ্যালয়ের সহকারী শিক্ষক ছিলেন। বিদ্যালয়ের শিক্ষার মাধ্যম বাংলা এবং এটি একটি মাধ্যমিক বিদ্যালয়।

তথ্যসূত্র

বহিঃসংযোগ 

 বিদ্যালয়ের ওয়েবসাইট 
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
কোচবিহার জেলার বিদ্যালয়
বারছত্র রামকানাই ইনস্টিটিউশন

বারছত্র রামকানাই ইনস্টিটিউশন হল পশ্চিমবঙ্গের বাঁকুড়া জেলার  একটি মাধ্যমিক বিদ্যালয়। এটি পশ্চিমবঙ্গ মাধ্যমিক শিক্ষা বোর্ডের অধিভুক্ত।  এতে ১৫০০-রও বেশি শিক্ষার্থী রয়েছে।

তথ্যসূত্র 

 
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
বাঁকুড়া জেলার বিদ্যালয়
বেনাপুর উচ্চ বিদ্যালয়

বেনাপুর উচ্চ বিদ্যালয় (এইচএস) ভারতের পশ্চিমবঙ্গের খড়গপুরে অবস্থিত একটি মাধ্যমিক ও উচ্চ মাধ্যমিক বিদ্যালয়।  এর নামের বানান কখনো কখনো "বানাপুর"। পশ্চিমবঙ্গ রাজ্য সরকার ১৯৬১ সালে বিদ্যালয়টি প্রতিষ্ঠা করেছিল। এটি পশ্চিমবঙ্গ মাধ্যমিক শিক্ষা বোর্ডের (ডব্লিউবিবিএসই) অধিভুক্ত।

তথ্যসূত্র 

১৯৬১-এ পশ্চিমবঙ্গে প্রতিষ্ঠিত
১৯৬১-এ প্রতিষ্ঠিত শিক্ষাপ্রতিষ্ঠান
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
পশ্চিম মেদিনীপুর জেলার বিদ্যালয়
বেলতলা বালিকা উচ্চ বিদ্যালয়

বেলতলা বালিকা উচ্চ বিদ্যালয় ভারতের কলকাতার হাজরার একটি বিদ্যালয়। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা কাউন্সিলের অধিভুক্ত।  বিদ্যালয়টি ১৯২০ সালে প্রতিষ্ঠিত হয়েছিল।

তথ্যসূত্র 

 
১৯২০-এ প্রতিষ্ঠিত শিক্ষাপ্রতিষ্ঠান
কলকাতার বালিকা বিদ্যালয়
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
১৯২০-এ ভারতে প্রতিষ্ঠিত
সচ্চিদানন্দ

সচ্চিদানন্দ (সংস্কৃত: सच्चिदानंद) বা  সত্-চিত্-আনন্দ হ'ল, হিন্দু বেদান্ত দর্শন অনুসারে, ব্রহ্ম নামে চূড়ান্ত অপরিবর্তিত বাস্তবতার বিষয়গত অভিজ্ঞতার উপমা ও বর্ণনা। এটি "অস্তিত্ব, চেতনা ও সুখ" বা "সত্য, চেতনা, আনন্দ" এর প্রতিনিধিত্ব করে।

শব্দতত্ত্ব
সচ্চিতানন্দ একটি সংমিশ্রিত সংস্কৃত শব্দ যা "সতৃ", "চিত্" ও "আনন্দ" নিয়ে গঠিত, তিনটিই হিন্দু ধর্মে ব্রহ্ম নামক চূড়ান্ত বাস্তবতার প্রকৃতি থেকে অবিচ্ছেদ্য বলে বিবেচিত। বানানের বিভিন্ন রূপ সংস্কৃতের সন্ধি নিয়ম দ্বারা পরিচালিত হয়, যা বিভিন্ন প্রসঙ্গে উপকারী। 

 সত্ (सत्):  সংস্কৃতের 'সত' মানে "সত্তা, অস্তিত্ব", "বাস্তব, প্রকৃত", "সত্য, ভাল, সঠিক", অথবা "যা আসলে আছে, অস্তিত্ব, সারাংশ, সত্য সত্তা, সত্যিই অস্তিত্ব, ভাল, সত্য"।

 চিত্ (चित्):  চিত অর্থ "চেতনা"।

 আনন্দ (आनन्द): আনন্দ অর্থ "সুখ, আনন্দ, আনন্দ", "বিশুদ্ধ সুখ, বেদান্ত দর্শনে আত্মা বা ব্রহ্মের তিনটি গুণের মধ্যে একটি"। জেমস লোচতেফেল্ড এবং অন্যান্য পণ্ডিতরা "আনন্দ" কে "আনন্দ" হিসাবে অনুবাদ করে।

"সচ্চিতানন্দ"- কে' তাই "সত্য চেতনা সুখ", "বাস্তব চেতনা সুখ", "অস্তিত্ব চেতনা পরমানন্দ" হিসেবে অনুবাদ করা হয়।

আলোচনা
শব্দটি হিন্দু ঐতিহ্যের বিভিন্ন দর্শনে প্রাসঙ্গিকভাবে "চূড়ান্ত বাস্তবতা" সম্পর্কিত। ঈশ্বরবাদী ঐতিহ্যে, সচ্চিতানন্দ ঈশ্বরের সমান যেমন বিষ্ণু, শিব বা শক্তি পরম্পরায় দেবী।
মনীষী ঐতিহ্যে, এটিকে নির্গুণ ব্রহ্ম বা "অস্তিত্বের সার্বজনীন সার্বিকতা" থেকে সরাসরি অবিচ্ছেদ্য বলে মনে করা হয়, যেখানে ব্রহ্ম আত্মার সাথে সত্যিকারের স্বতন্ত্র। সচ্চিতানন্দ বা ব্রহ্মকে সমস্ত বাস্তবতার উৎস, সমস্ত সচেতন চিন্তার উৎস এবং সমস্ত পরিপূর্ণতা-পরমানন্দের উৎস হিসেবে ধরা হয়। এটি হিন্দু ধর্মে চূড়ান্ত, সম্পূর্ণ, আধ্যাত্মিক সাধনার গন্তব্য।

গ্রন্থ-সমন্ধীয় উল্লেখ
বৃহদারণ্যক উপনিষদ, প্রাচীনতম হিন্দু গ্রন্থগুলির মধ্যে একটি, এর ২.৪, ৩.৯ ও ৪.৩ বিভাগে আত্মান্ (আত্মা), ব্রহ্ম (চূড়ান্ত বাস্তবতা), সচেতনতা, আনন্দ ও সুখ নিয়ে  আলোচনা করেছে। ছান্দোগ্য উপনিষদের ৩.১৪ থেকে ৩.১৮ পদে উল্লেখ করা হয়েছে, আত্মা ও ব্রহ্ম উভয়েরই ভিতরে ও বাইরে উজ্জ্বল এবং জ্বলজ্বল করে", " এরা একে অপরের প্রিয়", " এরা একে অপরের বিশুদ্ধ জ্ঞান, সচেতনতা", "এরা অন্তরঙ্গ সত্তা",  "সর্বোচ্চ আলো", "এরা দীপ্তমান"। তৈত্তিরীয় উপনিষদের ২.১ অনুচ্ছেদের পাশাপাশি ছোটখাট উপনিষদ, আত্মা ও ব্রহ্মকে সচ্চিতানন্দ -সম্পর্কিত পরিভাষায় আলোচনা করে। যৌগিক শব্দ "সচ্চিতানন্দ" এর প্রাথমিক উল্লেখ, চতুর্থ শতাব্দীর আগে রচিত, তেজোবিন্দু উপনিষদের ৩.১১ পদে আছে। "সচ্চিতানন্দ" এর প্রসঙ্গ উপনিষদে নিম্নরূপ ব্যাখ্যা করা হয়েছে:

দর্শন
বেদান্ত দর্শন ব্রহ্মের তিনটি মৌলিক বৈশিষ্ট্যের সমার্থক হিসেবে সচ্চিতানন্দকে বোঝে। ওয়ার্নার বলেছেন,অদ্বৈত বেদান্তে এটি সীমাহীন, বিশুদ্ধ চেতনার মহিমান্বিত আনন্দময় অভিজ্ঞতা এবং চূড়ান্ত বাস্তবতার আধ্যাত্মিক সারমর্মের ঐক্যের প্রতিনিধিত্ব করে।

সচ্চিতানন্দ ব্রহ্মের একটি প্রতীক, যা হিন্দু ধর্মে অবর্ণনীয়, একক, চূড়ান্ত, অপরিবর্তনীয় বাস্তবতা হিসেবে বিবেচিত।
তুলসীদাস রামকে সচ্চিতানন্দ বলে মনে করেন।

আরও দেখুন

 অজাতিবাদ
 সচ্চিদানন্দে যাত্রা
 আলোকিত মন
 মহাবাক্য
 প্রজ্ঞাপারমিতা
 সাহজা
 স্বামী সচ্চিদানন্দ
 সিদ্ধ
 তুরিয়া

টীকা

তথ্যসূত্র

উৎস

বহিঃসংযোগ
 The Meaning of SATCHITANANDA 
 Sri Chimnoy, Sat-Chit-Ananda
 Swami Sivananda, Atman is Sat-Chit-Ananda
 Makara Jyothi, Purpose and Path of Hinduism 

হিন্দু দর্শন
বেদান্ত
হিন্দু দার্শনিক ধারণা
কাশ্মীর শৈববাদ
অদ্বৈত বেদান্ত
অদ্বৈতবাদ
সংস্কৃত শব্দ ও বাক্যাংশ
পূর্ব চালুক্য রাজবংশ

পূর্ব চালুক্য রাজবংশ বা বেঙ্গির চালুক্য রাজবংশ ছিল খ্রিস্টীয় সপ্তম থেকে দ্বাদশ শতাব্দী পর্যন্ত দক্ষিণ ভারতের অংশবিশেষে রাজত্বকারী একটি মধ্যযুগীয় রাজবংশ। বেঙ্গির চালুক্যরা দাক্ষিণাত্য অঞ্চলে বাদামী চালুক্যদের সামন্ত শাসক হিসেবে শাসনকার্য শুরু করেছিল। পরবর্তীকালে তারা সার্বভৌমত্ব অর্জন করে এবং আনুমানিক ১১৩০ খ্রিস্টাব্দ পর্যন্ত অধুনা অন্ধ্রপ্রদেশ রাজ্যের বেঙ্গি অঞ্চল শাসন করে। ১১৮৯ খ্রিস্টাব্দ পর্যন্ত তারা চোল সম্রাটদের সামন্ত শাসক রূপে শাসনকার্য চালিয়ে গিয়েছিল।

আদিতে পূর্ব চালুক্যদের রাজধানী ছিল বেঙ্গিতে (অধুনা এলুরুর কাছে পেদাবেগি)। পরে তা স্থানান্তরিত হয় রাজামহেন্দ্রবরমে (অধুনা রাজামুন্দ্রি)। পূর্ব চালুক্যদের সমগ্র শাসনকাল জুড়ে তারা বেঙ্গি অঞ্চলের কৌশলগত নিয়ন্ত্রণকে কেন্দ্র করে অধিকতর শক্তিশালী চোল ও পশ্চিম চালুক্যদের মধ্যে অনেক যুদ্ধের কারণ হয়েছিল। বেঙ্গি অঞ্চলে পূর্ব চালুক্যদের পাঁচশো বছরের রাজত্বকাল শুধুমাত্র যে এই অঞ্চলকে ঐক্যবদ্ধ করে একক রাষ্ট্রে পরিণত করেছিল, তা-ই নয়, এই যুগের শেষার্ধেই তেলুগু সংস্কৃতি, সাহিত্য, কবিতা ও শিল্পকলা চরম উৎকর্ষ লাভ করেছিল।

তথ্যসূত্র

গ্রন্থপঞ্জি 

 
 
 Durga Prasad, History of the Andhras up to 1565 A. D., P. G. Publishers, Guntur (1988)
 Nilakanta Sastri, K.A. (1955). A History of South India, OUP, New Delhi (Reprinted 2002).

বহিঃসংযোগ 
 

 
হিন্দু রাজবংশ
অন্ধ্রপ্রদেশের সংস্কৃতি
অন্ধ্রপ্রদেশের ইতিহাস
চন্দ্রবংশ
ক্ষত্রিয়
কন্নড় জাতি
হিন্দু রাজতন্ত্র
তেলুগু সমাজ
উপকূলীয় অন্ধ্র
করমণ্ডল উপকূল
ভারতের রাজবংশ
ভারতের সাম্রাজ্য ও রাজ্য
৭ম শতাব্দীতে ভারতে প্রতিষ্ঠিত
কন্নড় ব্যক্তি
চন্দ্রবংশ (রাজবংশ)
হিন্দু রাজশাসক
৬২৪-এ প্রতিষ্ঠিত
প্রথম সোমেশ্বর

প্রথম সোমেশ্বর () ছিলেন পশ্চিম চালুক্য সাম্রাজ্যের এক রাজা। তিনি "অহবমল্ল" বা "ত্রিলোকমল্ল" নামেও পরিচিত ছিলেন। পিতা দ্বিতীয় জয়সিংহের মৃত্যুর পর প্রথম সোমেশ্বর সিংহাসনে আরোহণ করেন।

মধ্য ভারতে বেশ কয়েকটি সামরিক সাফল্যের ফলে তিনি এক বিশাল সাম্রাজ্যের দুর্জয় শাসকে পরিণত হয়েছিলেন। তাঁর রাজত্বকালেই চালুক্যদের সাম্রাজ্য উত্তর দিকে গুজরাত ও মধ্য ভারত পর্যন্ত প্রসারিত হয়েছিল। দক্ষিণের মহীশূরের মালেনাড়ু (পর্বত) অঞ্চলের হৈসলরা ছিল তাঁর সামন্ত শাসক। বিনয়াদিত্যের কন্যা (মতান্তরে ভগিনী) হৈসল দেবী ছিলেন প্রথম সোমেশ্বরের অন্যতমা পত্নী। পশ্চিমে প্রথম সোমেশ্বর কোঙ্কন অঞ্চলের অধিকার বজায় রাখতে সক্ষম হয়েছিলেন। পূর্ব দিকে তিনি তাঁর প্রভাব প্রসারিত করেছিলেন অনন্তপুর ও কুর্নুল পর্যন্ত। তঞ্জাবুরের চোলদের হাতে অনেকবার পরাজিত হলেও তিনি বেশ কয়েকটি ক্ষেত্রে বেঙ্গির রাজ-নির্ণায়কের ভূমিকা পালন করেছিলেন।

ইতিহাসবিদ গঙ্গোপাধ্যায়ের মতে, চোলেরা প্রথম সোমেশ্বরের রাজ্যের কোনও অংশ কেড়ে নিতে পারেনি। ইতিহাসবিদ সেনের মতে, প্রথম সোমেশ্বরের রাজত্বকাল ছিল পশ্চিম চালুক্যদের ইতিহাসের এক অসাধারণ অধ্যায়, যা সমৃদ্ধির শিখরে আরোহণ করে পরে ষষ্ঠ বিক্রমাদিত্যের রাজত্বকালে। ইতিহাসবিদ ত্রিপাঠী দাবি করেন যে, চালুক্যদের প্রভাব পূর্ব ভারতেও প্রসারিত হয়েছিল। প্রথম সোমেশ্বর তাঁর রাজধানী মান্যখেত থেকে কল্যাণীতে (অধুনা বাসবকল্যাণ, বিদার জেলা) স্থানান্তরিত করেছিলেন। তিনি কন্নড় পণ্ডিত শ্রীধরাচার্যের পৃষ্ঠপোষকরা করেন। শ্রীধরাচার্য কন্নড়ে লেখা প্রাচীনতম জ্যোতিষ গ্রন্থ জয়তিলক (আনুমানিক ১০৪৯) এবং অধুনা অবলুপ্ত রম্যরচনা-মূলক চন্দ্রপ্রভাচরিতে-এর রচয়িতা।

তথ্যসূত্র

উল্লেখপঞ্জি 

 

১০৬৮-এ মৃত্যু
পশ্চিম চালুক্য সাম্রাজ্য
জলে ঝাঁপ দিয়ে আত্মহত্যা
রবিতেজা আবাসিক উচ্চ বিদ্যালয়

রবিতেজা আবাসিক উচ্চ বিদ্যালয় হলো ভারতের অন্ধ্র প্রদেশের মাহাবুবনগর জেলার নাগরকুর্নুলে অবস্থিত একটি বিদ্যালয়। 

১৯৯০ সালে প্রতিষ্ঠিত, এই বিদ্যালয়টি নগরকর্ণুলের প্রথম বেসরকারি উচ্চ বিদ্যালয়গুলির মধ্যে একটি। এটি হায়দরাবাদ রাজ্য সড়ক এলাকার হাউজিং বোর্ড কলোনির বিপরীতে অবস্থিত।

এটি উদ্ভাবনী শিক্ষাদান পদ্ধতি, শৃঙ্খলা এবং অতিরিক্ত পাঠ্যক্রমিক কার্যক্রমের কথা বলে।

তথ্যসূত্র 

১৯৯০-এ প্রতিষ্ঠিত শিক্ষাপ্রতিষ্ঠান
অন্ধ্রপ্রদেশের উচ্চ বিদ্যালয় ও মাধ্যমিক বিদ্যালয়
১৯৯০-এ অন্ধ্রপ্রদেশে প্রতিষ্ঠিত
ট্রেইল অব দ্য পিঙ্ক প্যান্থার

ট্রেইল অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৮২ সালের মার্কিন হাস্যরসাত্মক চলচ্চিত্র। এটি দ্য পিঙ্ক প্যান্থার চলচ্চিত্র ধারাবাহিকের সপ্তম কিস্তি এবং পিটার সেলার্সের মৃত্যুর পর এই ধারাবাহিকের প্রথম চলচ্চিত্র। এতে শেষবারের মত ইনস্পেক্টর জাক ক্লুজো চরিত্রে সেলার্সকে দেখা যায়। সেলার্স এই চলচ্চিত্রের নির্মাণ কাজ শুরুর আগেই মারা যান এবং এতে পূর্ববর্তী চলচ্চিত্রসমূহে সেলার্সের অভিনীত বাদ দেওয়া দৃশ্যগুলো দেখানো হয়। চলচ্চিত্রে জোঅ্যানা লুমলি সাংবাদিক মারি জুভেয়া চরিত্রে অভিনয় করেন, যিনি নিখোঁজ ক্লুজোর তালাশ করতে থাকেন এবং ইনস্পেক্টরের শত্রুদের মুখোমুখি হন যারা আশাপোষণ করেন যেন ইনস্পেক্টর ফিরে না আসেন।

অভিনয়শিল্পীদল
 জোঅ্যানা লুমলি - মারি জুভেয়া
 হের্বের্ত লোম - চিফ ইনস্পেক্টর চার্লস ড্রাইফাস
 ডেভিড নিভন - স্যার চার্লস লিটন (কণ্ঠ দিয়েছেন রিচ লিটল)
 রিচার্ড মুলিগান - মঁসিয়ে ক্লুজো
 বার্ট কোউক - ক্যাটো ফং
 কাপুচিনে - লেডি সিমন লিটন
 রবার্ট লগিয়া - ব্রুনো লাঁগোয়া
 অঁদ্রে মারান - ফ্রঁসোয়া
 গ্রাহাম স্টার্ক - হারকিউল লাজয়
 রোনাল্ড ফ্রেজার - ডক্টর লঁগে
 কলিন ব্লেকলি - ইনস্পেক্টর আলেক ড্রামন্ড
 পিটার আর্ন - কর্নেল বুফনি
 হ্যারল্ড কাসকেট - লুগাশের রাষ্ট্রপতি
 ড্যানিয়েল পিকক - ১৮ বছর বয়সী ক্লুজো
 লুক্কা মেৎজোফান্তি - ৮ বছর বয়সী ক্লুজো
 ডেনিস ক্রসবি - ডেনিস

পূর্বে অদেখা দৃশ্যাবলি
 পিটার সেলার্স - ইনস্পেক্টর জাক ক্লুজো
 হার্ভি করম্যান - প্রফেসর ওগ্যুস্ত বল
 লেওনার্ড রসিটার - সুপারিনটেন্ডেন্ট কুইনলান
 ডাডলি সাটন - ইনস্পেক্টর ম্যাকলারেন
 মার্ন মেইটল্যান্ড - ডেপুটি কমিশনার লাসোর্ড
 লিজ স্মিথ - মার্থা
 হ্যারল্ড বেরেন্স - হোটেলের কেরানি
 ক্লেয়ার ডেভেনপোর্ট - হোটেলের কর্মী

পূর্বে দেখতে পাওয়া দৃশ্যাবলি
 রবার্ট ওয়েগনার - জর্জ লিটন
 ক্লাউদিয়া কার্দিনালে - প্রিন্সেস ড্যালা
 কলিন গর্ডন - টাকার

মূল্যায়ন

বক্স অফিস
চলচ্চিত্রটি ১৯৮২ সালের ক্রিসমাসে ৮০০টি প্রেক্ষাগৃহে মুক্তি পায় এবং প্রথম সপ্তাহান্তে $১,৩৪১,৬৯৫ এবং প্রথম সপ্তাহে $৩,২৪৭,৪৫৮ আয় করে। চলচ্চিত্রটি $৬ মিলিয়ন নির্মাণব্যয়ের বিপরীতে মোট $৯ মিলিয়ন আয় করে। অন্যদিকে, এই ধারাবাহিকের পূর্ববর্তী চলচ্চিত্র রিভেঞ্জ অব দ্য পিঙ্ক প্যান্থার $৪৯ মিলিয়নের অধিক আয় করেছিল।

সমালোচনামূলক প্রতিক্রিয়া
চলচ্চিত্রটি সমালোচনামূলকভাবে ব্যর্থ হয়। পর্যালোচনা সংগ্রাহক ওয়েবসাইট রটেন টম্যাটোসে ১২টি পর্যালোচনার ভিত্তিতে চলচ্চিত্রটির রেটিং স্কোর ২৫%। অন্যদিকে, মেটাক্রিটিকে ৮টি পর্যালোচনার ভিত্তিতে চলচ্চিত্রটির রেটিং স্কোর ৪৩, যা মূলত মিশ্র বা গড় রেটিং নির্দেশ করে।

তথ্যসূত্র

বহিঃসংযোগ

 
 
 
 
 
 

১৯৮২-এর চলচ্চিত্র
১৯৮২-এর হাস্যরসাত্মক চলচ্চিত্র
১৯৮০-এর দশকের পুলিশ হাস্যরসাত্মক চলচ্চিত্র
ব্রিটিশ চলচ্চিত্র
ব্রিটিশ হাস্যরসাত্মক চলচ্চিত্র
ব্রিটিশ ধারাবাহিক চলচ্চিত্র
মার্কিন চলচ্চিত্র
মার্কিন হাস্যরসাত্মক চলচ্চিত্র
মার্কিন ধারাবাহিক চলচ্চিত্র
দ্য পিঙ্ক প্যান্থার চলচ্চিত্র
ব্লেক এডওয়ার্ডস পরিচালিত চলচ্চিত্র
হেনরি মানচিনি সুরারোপিত চলচ্চিত্র
ইউনাইটেড আর্টিস্ট্‌সের চলচ্চিত্র
মেট্রো-গোল্ডউইন-মেয়ারের চলচ্চিত্র
১৯৮২-এর পটভূমিতে চলচ্চিত্র
পাইনউড স্টুডিওজে ধারণকৃত চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
ব্লেক এডওয়ার্ডসের চিত্রনাট্য সংবলিত চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের মার্কিন চলচ্চিত্র